Μαρία Άγγελε Μου

Η Μαρία Άγγελε μου (Iσπανικά: Cuidado con el ángel) είναι δραματική, αισθηματική τηλενουβέλα μεξικάνικης παραγωγής του 2008. Αποτελείται από 194 επεισόδια και πρόκειται για την σειρά που καθιέρωσε την μεξικάνα ηθοποιό και τραγουδίστρια Μάιτε Περρόνι  και έκανε ευρέως γνωστό τον ηθοποιό Γουίλιαμ Λέβι. Στην Ελλάδα προβλήθηκε από το Star Channel.

Πρωταγωνιστούν: Μάιτε Περρόνι, Γουίλιαμ Λέβι, Εβίτα Μουνιός, Ελένα Ρόχο, Ρικάρδο Μπλούμε, Λάουρα Σαπάτα και Αρτούρο Καρμόνα.

 Πλοκή 
Όταν η Μαρία γεννήθηκε, η μητέρα της, πίστευε πως δεν θα ζούσε και αποφάσισε να την εμπιστευθεί σε έναν ιερέα. Η μικρή μεγάλωσε σε ορφανοτροφείο, απ’ όπου στα 15 της το έσκασε και ζούσε στους δρόμους, προσπαθώντας να επιβιώσει. Τα χρόνια περνούσαν και μια μέρα η όμορφη κοπέλα δέχεται επίθεση από έναν μεθυσμένο. Η εμπειρία αυτή της αφήνει μια βαθιά πληγή και μια άρνηση για τους άντρες.

Η Μαρία βρίσκει καταφύγιο στο σπίτι μιας φτωχής γυναίκας, της Καντελάρια, που μοχθεί καθημερινά για την επιβίωσή τους. Η Καντελάρια φροντίζει τη Μαρία σαν κόρη της και εκείνη βρίσκει για πρώτη φορά την αγάπη που της έλειπε. Για να βοηθήσει αυτή την άγνωστη γυναίκα με τη μεγάλη καρδιά, η Μαρία κάνει τις πιο παράξενες δουλειές. Μια μέρα όμως καταλήγει στο δικαστήριο, όπου δικαστής είναι ο ίδιος της ο πατέρας. Κανείς από τους δύο δεν φαντάζεται πως τους ενώνει μια σχέση τόσο δυνατή.

Η Μαρία βρίσκει έναν σύμμαχο στο πρόσωπο του ψυχαναλυτή Χουάν Μιγκέλ Σαν Ρομάν και εκείνος κανονίζει να μείνει στο σπίτι του. Ο Χουάν Μιγκέλ είναι χήρος, μιας και υποτίθεται ότι έχασε τη γυναίκα του σε ένα αεροπορικό ατύχημα. Η Ονέλια, η πεθερά του Χουάν Μιγκέλ, κάνει ό,τι μπορεί για να δείξει στη Μαρία ότι είναι ανεπιθύμητη. Για να αποφύγει μια ερωτική σχέση ανάμεσα στους δύο νέους, η Ονέλια στέλνει την κοπέλα να μείνει στο σπίτι του δικαστή Πατρίτσιο Βελάρδε και της γυναίκας του Σεσίλια, δηλαδή στο σπίτι των πραγματικών της γονιών. Στο σπίτι ζει και η Στεφανία, μια πανούργα κοπέλα, η οποία έχει παρουσιαστεί στο ζεύγος Βελάρδε ως η κόρη που είχαν εγκαταλείψει.

Παρά τις αντιξοότητες ο Χουάν Μιγκέλ και η Μαρία ερωτεύονται και παντρεύονται. Το επόμενο πρωί μετά τον γάμο τους, η Μαρία ανακαλύπτει κάτι τρομερό για το παρελθόν του Χουάν Μιγκέλ, ένα μυστικό που την αναγκάζει να τον εγκαταλείψει και να αρνηθεί να τον ξαναδεί.

Λίγο αργότερα ανακαλύπτει πως είναι έγκυος, αλλά αποφασίζει να μην του αναφέρει τίποτα. Μαζί με την Καντελάρια φεύγουν από την πόλη και καταλήγουν σε ένα αγρόκτημα. Ο ιδιοκτήτης του, ο Λεοπάρντο ερωτεύεται τη Μαρία και είναι διατεθειμένος να την παντρευτεί και να δώσει το όνομά του στο παιδί. Η Μαρία του λέει πως είναι παντρεμένη και πως ενδιαφέρεται για εκείνον μόνο ως φίλη. Ο Λεοπάρντο δεν καταθέτει τα όπλα και σιγά - σιγά αρχίζει να κερδίζει την καρδιά της Μαρίας. Εκπλήσσεται όταν μαθαίνει πως ο σύζυγος της Μαρίας είναι ένας παλιός του συμμαθητής. Οι δύο άντρες θα διεκδικήσουν δυναμικά και με πάθος την αγάπη της Μαρίας...

 Κάστ 
Μάιτε Περρόνι ως Μαρία ντε Χεσούς "Μαριτσούι" Βελάρδε Σάντος ντε Σαν Ρομάν
Γουίλιαμ Λέβι ως Χουάν Μιγκέλ Σαν Ρομάν Μπούστος
Ελένα Ρόχο ως Σεσίλια Σάντος ντε Βελάρδε
Άνα Πατρίσια Ρόχο ως Στεφανία Ρόχας/Στεφανία Βελάρδε Σάντος
Λάουρα Σαπάτα ως Oνέλια Μοντενέγρο χηρ. ντε Μάγιερ
Ναϊλέα Νόρβιντ ως Βιβιάνα Μάγιερ Μοντενέγρο ντε Σαν Ρομάν
Ρικάρδο Μπλούμε ως Πατρίσιο Βελάρδε
Ροσίο Μπανκέλς ως Ισαμπέλα Ρόχας
Εβίτα Μουνιός ως Καντελάρια Μαρτίνες
Μιγκέλ Κόρσεγα ως Πάτερ Ανσέλμο Βιδάλ #1
Έκτορ Γκόμες ως Πάτερ Ανσέλμο Βιδάλ #2
Σερλίν ως Ρόσιο Σαν Ρομάν Μπούστος χηρ. ντε Μιχάρες/ντε Βελάρδε
Άφρικα Σαβάλα ως Έλσα Μαλδονάδο Σαν Ρομάν χηρ. ντε Ακούνα
Αβραάμ Ράμος ως Αδριάν Γκονσάλες
Χόρχε ντα Σίλβα ως Εδουάρδο Γκαριμπάι
Αρτούρο Καρμόνα ως Αμαδόρ Ρόμπλες
Ελισαμπέτ Ντουπεϊρόν ως Λουΐσα Σαν Ρομάν ντε Μαλδονάδο
Όσκαρ Τραβέν ως Φρανσίσκο Μαλδονάδο
Ρενάτα Φλόρες ως Μαρτίνιο
Ροδρίγο Μεχία ως Νέλσον Ακούνα
Άνα Ισαβέλ Κορράλ ως Μπεατρίς ντε Γκαριμπάι
Χεσούς Μόρε ως Βισέντε Μιχάρες
Μαουρίσιο Μεχία ως Ισμαήλ Πέρες
Κέλλι Κέλλερμαν ως Μπέκι Μεντόσα ντε Πέρες
Σαραΐ Μέσα ως Μαρία Αντονιέτα "Μαχίτα" Σαν Ρομάν Μάγιερ
Σάρα Μόντες ως Μπαλμπίνα Γκόμες
Μπεατρίς Μονρόι ως Κασίλντα Λόπες
Ρεμπέκα Μανρίκες ως Όλγα
Μπεατρίς Αγκίρε ως Μαριάνα Μπούστος ντε Σαν Ρομάν
Χεορχίνα Σαλγάδο ως Πεπίτα Καμάτσο ντε Γκονσάλες
Ρενέ Στρίκλερ ως Ομάρ "Λεοπάρδο" Κοντρέρας
Μάγια Μισάλσκα ως Μπλάνκα Σίλβα Κάστρο ντε Κοντρέρας/Ιβέτ Ντορλεάκ
Μιτσέλ Βιέτ ως Άνα Χούλια Χιμάρες
Βίκτορ Νοριέγα ως Ντανιέλ Βελάρδε
Κάρλος Καμάρα Τζ. ως Επιθεωρητής Σιμάρρο
Φρανσίσκο Ρούμπιο ως Ραφαέλ Σιμάρρο

 Soundtracks 
Solo Tu (Γκάμπι)
Esta Soledad (Μάιτε Περρόνι)
Contigo (Μάιτε Περρόνι)
Separada De Ti (Μάιτε Περρόνι)
Ave Maria (Μάιτε Περρόνι)
Como Duele (Μάιτε Περρόνι)
Si Tu No Vuelves (Μιγκέλ Μποσέ)
Motel (Lejos Estamos Mejor)
Niño (Belanova)
No Me Quiero Enamorar (Καμίλα)
Digale (David Bisbal)
Caricia De Mi Alma (Μάγια Μισάλσκα)
 Βραβεία 

ΈτοςΒραβείαΚατηγορίαΥποψηφιότηταΑποτέλεσμα 2008Βραβεία TV Adicto Golden Γυναίκα Αποκάλυψη Μάιτε Περρόνιrowspan=3 Άνδρας Αποκάλυψη Γουίλιαμ ΛέβιΚαλύτερο Ζευγάρι Μάιτε Περρόνι και Γουίλιαμ Λέβι 2009 27α Βραβεία TVyNovelasΚαλύτερη Τηλενουβέλα της Χρονιάς Νάταλι Λαρτιγιό Καλύτερη Νεαρή Ηθοποιός Μάιτε Περρόνιrowspan=2 Καλύτερη Κορυφαία Ηθοποιός Ελένα ΡόχοΚαλύτερη Πρωτότυπη Ιστορία ή Προσαρμογή Ντέλια Φιάγιοrowspan=2 Καλύτερη Σκηνοθεσία Βίκτορ Μανουέλ ΦουγιόΒίκτορ ΡοδρίγεςΒραβεία Juventud Ο Πιο Καυτός Άντρας Γουίλιαμ Λέβιrowspan=2  Το Κορίτσι των Ονείρων Μάιτε Περρόνι

Παραπομπές

 Εξωτερικοί σύνδεσμοι 

 Επίσημη ιστοσελίδα  (στα ισπανικά)

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa